《次韵赣州知府陈侍郎二首前篇寄幼安后篇寄季陵 其二》
宋代·周孚

朝班数日待归来，又醉凌虚百尺台。两岁虽为汝曹福，一州那尺此翁才。

只今音问踰千里，何日登临共一杯。宣室受釐知已久，问公藏缩独何哉。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。